**VŠEOBECNE ZÁVÄZNÉ NARIADENIE**

**OBCE MUŽLA**

**č. 2/2023**

O SPRÁVE A PREVÁDZKOVANÍ FITNES CENTRA a SAUNY OBCE MUŽLA

Návrh zverejnený: 11.01.2023

Schválené: 3/25012023

Nadobúda účinnosť: 01.01.2023

Obecné zastupiteľstvo v Mužle na základe ust. § 6 zákona SNR č.369/1990 Zb. o obecnom zriadení v znení neskorších predpisov (ďalej len „zákon o obecnom zriadení“), prijalo všeobecne záväzné nariadenie, ktorým sa vydáva

***PREVÁDZKOVÝ PORIADOK***

***zariadení fitnes a sauny obce Mužla***

**Článok 1**

**Úvodné ustanovenia**

1. Zariadenia fitnes a sauna sa nachádzajú v budove Kultúrneho domu obce Mužla na adrese Hlavné námestie 709/6. Vlastníkom je Obec Mužla, Hlavné námestie Mužla 711/2, 943 52.
2. Zariadenia fitnes a saunu prevádzkuje Obec Mužla.
3. Užívateľom zariadení fitnes a sauny sa rozumie osoba, ktorá sa nachádza v priestoroch týchto zariadení (užívateľ).
4. Účelom a hlavnou náplňou činnosti zariadenia je zaisťovať spoločenský život obce a jeho občanov. Zariadenie môže byť pri splnení tu uložených podmienok a za účelom plnenia úloh obce pri výkone samosprávy poskytované za stanovenú odplatu občanom a ďalším fyzickým osobám.
5. Tento prevádzkový poriadok je spracovaný s cieľom vymedzenia obsahu náplne činnosti zariadenia za podmienok jeho užívania za dodržania zásad ochrany obecného majetku.
6. Prevádzkový poriadok zariadení fitnes a sauny je dňom účinnosti záväzný pre všetkých zamestnancov Obce Mužla, správcu KD a pre osoby, ktoré využívajú tieto zariadenia.
7. **Vstupom do zariadenia fitnes pre mužov alebo pre ženy, resp. do zariadenia sauny vyjadruje každá osoba svoj súhlas s týmto prevádzkovým poriadkom a zaväzuje sa ním riadiť.**

## Článok 2

## Všeobecné ustanovenia

1. Každý užívateľ je povinný oboznámiť sa s týmto prevádzkovým poriadkom a bez výnimky ho dodržiavať.
2. V zariadeniach fitnes resp. sauny je dovolené vykonávať výhradne tie aktivity, na ktoré sú určené.
3. Hnuteľné veci tvoriace zariadenia fitnes a sauny sú majetkom obce. Hnuteľný majetok je prevzatý do užívania KD. Nakladanie s týmto majetkom sa riadi **Zásadami hospodárenia s majetkom obce** schválenými obecným zastupiteľstvom.

**Článok 3**

**Organizačné ustanovenia**

1. Zákazník obecných služieb, zakotvených v tomto predpise je povinný v priestoroch zariadenia

 fitnes alebo zariadenia sauna sa chovať disciplinovane a športovať tak,

 aby nepoškodil nástroje a náradie, umiestnené v týchto priestoroch.

1. Zákazník koná v priestoroch zariadenia fitnes a sauna na svoju zodpovednosť. Jeho konaním

 vzniknuté prípadné škody musí vlastníkovi uhradiť.

1. Zároveň vlastník priestorov, nástrojov a náradí nezodpovedá za prípadné úrazy a úmrtia

 zákazníka, ktoré nastanú v súvislosti s využívaním priestorov, nástrojov a náradí, zakotvených

 v tomto predpise.

1. Vodenie psov a iných zvierat do priestorov zariadení fitnes a sauny je zakázané.
2. V zariadeniach fitnes a sauny , ich okolí je prísny zákaz fajčenia a používania alkoholických

 nápojov vrátane toxických omamných látok.

1. Každý užívateľ zariadenia fitnes resp. sauny je povinný v priestoroch zariadení a ich okolí

 udržiavať čistotu, poriadok a nočný kľud. V priestoroch zariadení fitnes resp. sauny je zakázané

 správať sa hlučne a nespoločensky.

1. Každý užívateľ zariadenia fitnes resp. sauny je povinný dodržiavať aktuálne protipandemické

 opatrenia v súvislosti so šírením nebezpečných nákazlivých chorôb

**Článok 4**

**Prevádzkové ustanovenia**

1. Otváracia doba zariadení fitnes a sauna: od 10.00 do 22.00 hod. denne.
2. Zariadenia fitnes a sauna poskytujú platenú službu, za ktorú je záujemca povinný zaplatiť

 poplatok v pokladni Obecného úradu v Mužle a to v stránkových hodinách:

 pondelok 8.00 – 12.00 a 13.00 – 15.00 hod.

 streda 8.00 – 12.00 a 13.00 – 17.30 hod.

 piatok 8.00 – 12.00 hod.

 telefónne číslo: 0907 893 165, e-mailová adresa: sekretariat@muzla.sk

**Zariadenie fitnes pre mužov**

1. Zariadenie fitnes pre mužov je zabezpečené zámkom na zadných vchodových dverách do

kultúrneho domu a zámkom vo dverách zariadenia fitnes.

1. Kľúče zákazník prevezme od pokladníčky Obecného úradu v Mužle po zaplatení poplatku. Zákazník je po ukončení cvičenia povinný zariadenie fitnesu po sebe zamknúť ako aj vchodové dvere je povinný zamknúť pri opustení priestorov kultúrneho domu. Súbežne s uplynutím lehoty ukončenia poskytovanej služby je zákazník povinný kľúče bez omeškania vrátiť pokladníčke Obecného úradu. Kľúče sú neprenosné, zákazník ich nemôže poskytnúť inej osobe. V prípade, ak sa o takejto skutočnosti zriaďovateľ zariadenia dozvie, kľúče budú od zákazníka odobraté bez vrátenia zaplateného poplatku.
2. Poplatok za používanie zariadenia fitnes pre mužov na 1 osobu:

mesačný poplatok pre zákazníka s trvalým pobytom v Mužle: 10,-€

ročný poplatok pre zákazníka s trvalým pobytom v Mužle: 50,-€

mesačný poplatok pre zákazníka s trvalým pobytom mimo obce Mužla: 20,-€

**Zariadenie fitnes pre ženy**

1. Zariadenie fitnes pre ženy je umiestnené v priestoroch zariadenia sauna. Je zabezpečené

 zámkom na zadných vchodových dverách do kultúrneho domu, a zámkom do zariadenia sauna.

1. Kľúče zákazník prevezme od pokladníčky Obecného úradu v Mužle po zaplatení poplatku.

 Zákazník je po ukončení cvičenia povinný zariadenie fitnesu po sebe zamknúť ako aj vchodové

 dvere je povinný zamknúť pri opustení priestorov kultúrneho domu. Súbežne s uplynutím

 lehoty ukončenia poskytovanej služby je zákazník povinný kľúče bez omeškania vrátiť

 pokladníčke Obecného úradu. Kľúče sú neprenosné, zákazník ich nemôže poskytnúť inej osobe.

1. Poplatok za používanie zariadenia fitnes pre ženy na 1 osobu:

 mesačný poplatok pre zákazníka s trvalým pobytom v Mužle: 5,-€

 ročný poplatok pre zákazníka s trvalým pobytom v Mužle: 30,-€

 mesačný poplatok pre zákazníka s trvalým pobytom mimo obce Mužla: 10,-€

**Zariadenie sauna**

1. Zariadenie sauna je umiestnené v priestoroch Kultúrneho domu v Mužle. Je zabezpečené zámkom na zadných vchodových dverách do kultúrneho domu, a zámkom do zariadenia sauna.
2. Kľúče zákazník prevezme od pokladníčky Obecného úradu v Mužle po zaplatení poplatku. Zákazník je po ukončení využívania sauny povinný priestory zariadenia sauna po sebe zamknúť ako aj vchodové dvere je povinný zamknúť pri opustení priestorov kultúrneho domu. Zákazník je povinný kľúče bez omeškania vrátiť pokladníčke Obecného úradu. Kľúče sú neprenosné, zákazník ich nemôže poskytnúť inej osobe.
3. Jednorazový poplatok za používanie zariadenia sauna pre 1 osobu až 4 osoby je 20,-€.

**Článok 5**

**Osobitné ustanovenia**

1. Ustanoveniami tohto predpisu sú povinní riadiť sa všetci zákazníci obecných služieb, ktoré sú zakotvené v tomto predpise.
2. V prípade zneužitia obecných služieb zakotvených v tomto predpise, alebo nedisciplinovaného prístupu zákazníkov , môže vlastník priestorov sankcionovať zákazníka tým, že mu uloží povinnosť uhradiť ním spôsobenú škodu a následne mu môže zakázať vstup do priestorov zariadení fitnes a sauna.

## Článok 6

##  Tiesňové volania

Telefónne linky pre záchranné služby:

 - 112 – tiesňové volanie

* 150 – hasičská a záchranná služba
* 155 – záchranná zdravotnícka služba
* 158 – polícia

## Článok 7

##  Záverečné ustanovenia

**Prevádzkový poriadok zariadení fitnes a sauny obce Mužla** bol schválený Obecným zastupiteľstvom v Mužle dňa 25.01.2023 uznesením č. 3/25012023.

 Ing. Farkas Iván starosta obce